|  |
| --- |
| שיזפון"" |
| תסריט לסרט לוקיישן |
|  |
| **עומר טסל** |
| **‏17/06/2018** |

40 מעלות בחוץ. השמש קופחת מעל בסיס הדרכת השריונאים "שיזפון" ואין איך לברוח מהחום המבעית. שוקרון (21) ואסי (20) נמצאים כרגע במשרד הסמח"ט כדי לגנוב מאוורר תעשייתי. זה היה כמובן, רעיון של שוקרון - המפקד הבעייתי והאנטיתזה של אסי, המפקד הצהוב של הפלוגה. הם פועלים ממקומות שונים, הם חיים לפי תורה שונה - אך עם זאת לשניהם משהו במשותף - הם לא מוערכים. לא על ידי הפלוגה שלהם, לא על ידי הידידות שלהם בבסיס וכמובן, לא אחד על ידי השני. בשיאו של מבצע הגניבה הם בעצם תופסים על חם זוג "פושעות". נועם ומאיה (19) - מדריכות שריון יפהפיות המשתזפות על גג מגוריהן הסמוך לבניין המשרדים, והשאלה המתבקשת הנשאלת היא, מה שני המפקדים יעשו עם המידע החדש שנחשפו אליו? האם יעבירו אותו הלאה, או בתור מי שעברו על החוק בעצמם פשוט יעלימו עין?

"שיזפון" הוא סרט הבוחן ערכים כמו חברות, מקצועיות ואמון בעודו מעלה למשפט את הבדלי הכוחות המובהקים בין שני המינים ובתוך בני אותו המין במסגרת הצבאית הנוקשה.

אני מציעה שתיקחו נשימה ותדליקו מזגן או מאוורר. הולך להיות כאן חם מאוד.

|  |
| --- |
|  |

1. פנים. משרד סמח"ט 460 - יום

האווירה מתוחה במשרד סמח"ט 460 בבסיס ההדרכה של חיל השריון "שיזפון". כל כך חם. 40 מעלות ונדמה שהאוויר לא זז. לא ניתן להתחמק מהחום המבעית, גם לא בתוך משרד הסמח"ט המקורה, בו נמצאים רק שוקרון (21), הלובש מכנסיים של מדי ב' וחולצת סוף מסלול, לעומת אסי (20), הלבוש במדי ב' מלאים. שניהם מזיעים מחום ולפי המתח בו הם שרויים, ברור שהם נמצאים במקום שהם לא אמורים להיות בו. אסי הוא מפקד טוב אבל לא מוערך על ידי הצוות שלו, הוא "צהוב" ובכלל, קצת חנון. שוקרון, הוא הילד הבעייתי בצוות הפיקוד והאנטיתזה של אסי. הוא שונא את צה"ל, וצה"ל לא מחבב אותו. שוקרון מחפש אחר מאוורר בחלל המשרד הגדול ובדרך, דעתו מוסחת מכל החפצים בחדר בעוד אסי עומד לצד הדלת, שומר עליה, ונע בלחץ ובאי נוחות.

אסי (מתנער)

אבל אני יותר פז"ם ממך

שוקרון (בסרקסטיות)

אז?

אסי

זה לא כוחות שאני שומר על הדלת

שוקרון עוצר את החיפוש ומדבר לאסי בהתנשאות.

שוקרון (ברצינות)

זוג או פרד זה זוג או פרד. זה ברזל

שוקרון מסתובב לחדר ואסי ממלמל לעצמו, שוקרון שומע בחצי אוזן.

אסי (בשקט)

זוג או פרט, טמבל

שוקרון

מה אחי? אמרת משהו?

אסי

תזדרז. בוא נעוף מפה

אסי מביט דרך פתח צר בדלת כדי לוודא שאף אחד לא מתקרב למשרד בעוד שוקרון לוקח את הזמן וסוקר את החדר והחפצים הנמצאים בו. הוא מרים פסלון קטן מהשולחן שעליו אטבי נייר רבים ומשחק איתו.

שוקרון (ברוגע)

מה אתה כזה לחוץ? שבת מתה, אין כאן אף אחד

שוקרון סוקר את החדר בעיניו. הוא צועד בצעדים איטיים ומלקק את שפתיו כמרוצה. המשרד נראה נהדר ומאוד שמור ומסודר. בצדו האחד של החדר פינת קפה, על שולחן עץ חום גדול ממוקם מחשב עם מקלדת ושני מסכי דק ענקיים. מסמכים מונחים על השולחן בסדר. שוקרון מתיישב על הכיסא מול השולחן וכמעט מניח את נעליו המלאות בפודרה על השולחן הנקי וברקע האחרון מתחרט ומתבדח עם אסי.

שוקרון (בסרקסטיות)

וואלק ככה זה קצינים אה? אתה גם תקבל משרד כזה?

אסי (מתוסכל)

קודם שתהיה הקצאה לבה"ד 1. אחר כך נראה

אסי מגלגל עיניים ושוקרון קם לכיוון צדו השני של החדר. שם ממוקם ארון זכוכית גדול ובו עיטורים רבים המשויכים לחטיבה. סיסמאות המזוהות עם חיל השריון מופיעות בכולם וכן, באחרונים בהם שוקרון מביט נמצא גם שמו של סגן מפקד החטיבה - "עמוס פלד" כהוקרה על התנדבות, השתתפות בתרגילים, תרומה לקהילה וכו'. שוקרון צוחק בקול וקורא לאסי שמביט מבעד לדלת.

שוקרון

אחי, אחי קלוט את זה

אסי מביט לעבר שוקרון. שוקרון מעווה את קולו לטון תינוקי וציני.

שוקרון (בקול תינוקי)

האדם שבטנק ינצח...

שוקרון נקרע מצחוק בעודו קורא את הכתוב על העיטורים.

שוקרון (מסנן בכעס)

האדם שבטנק יתלקח, אם כבר! לשרוף את החיל הזה תאמין לי

אסי סולד מההתנהגות התמוהה של שוקרון ופונה אליו ברגישות.

אסי

מה יש? בוא נמצא את זה ונעוף מפה

שוקרון בכלל לא מקשיב לנאמר מפיו של אסי, הוא עסוק בנאום חוצב הלהבות שלו.

שוקרון

בסיירת זה לא היה ככה... לא התעסקנו בקקה.

שוקרון עושה קול תינוקי שוב.

שוקרון

"תרומה לקהילה"...

אסי לחוץ על השעון שלו והוא מזיע בטירוף, הוא עוזב את הדלת ומתחיל לחפש בעצמו את אשר באו לחפש בחדר. הוא עצבני. אסי נאנח.

אסי

הנה זה, נו.

אסי מוצא מאוורר תעשייתי גדול לצד החלון. הוא מנתק אותו מהחשמל ומתכופף כדי לנסות להרים אותו. שוקרון עוזב את ארון העיטורים מנער את ראשו ומתקדם לעברו.

שוקרון

אה פה זה היה? בואנה, ת"ש של החיים

אסי מתכופף כדי להרים את המאוורר אבל הוא מסתבך. הוא מזיז קלות את השולחן, הכל כבד וחם מאוד. הוא מתנשף.

אסי

תהיה אח, תן לי יד

שוקרון מסדר את מכנסיו שירדו קצת, ומתכופף כדי לעזור לאסי. השניים מנסים להוציא את המאוורר מהפינה שלו ושוקרון מתחיל לתת לאסי פקודות.

שוקרון

רגע, אולי, תעמוד פה שנייה, תן קונטרה.

שוקרון ואסי חגים סביב המאוורר כדי להרים אותו, שוקרון עומד ממש מול החלון. הם מרימים את המאוורר ובבת אחת שוקרון מניח את המאוורר ומסתכל החוצה מהחלון בתדהמה.

שוקרון (בשוק)

מה זה זה?

אסי מחפש בעיניו את מה ששוקרון רואה אבל לא מוצא שום דבר חשוד.

אסי (נבהל)

מה קרה?

שוקרון מצביע בהתלהבות לעבר גג בניין סמוך ומרים את קולו לכדי צעקה.

שוקרון

שמה שמה שמה, קבל!

אסי מצמצם את עיניו.

2. חוץ. גג בניין בבסיס שיזפון - יום

התמונה מתבהרת. אדי חום מטשטשים את הראייה אבל ניתן לראות שתי מדריכות נאות וחינניות, נועם ומאיה (19) עומדות על גג בניין סמוך. הן לובשות סרבלי שריונאים. הן מדברות ביניהן, לא שומעים את קולן. שוקרון מרים את קולו בהתלהבות כאילו מצא אוצר.

שוקרון (O.S)

אחי אתה קולט?

נועם ומאיה מורידות את סרבל השריונאים. הן לובשות בגדי ים מתחתיו. שוקרון מרים את קולו שוב ומתסיס את אסי.

שוקרון (O.S)

וואי וואי אתה קולט את החצופות האלה? אין, אין להן בושה! **מזלן** שהן כוסיות.

3. פנים. משרד סמח"ט 460 - יום

אסי ושוקרון מביטים החוצה מהחלון. שוקרון מתלהב ושולף במהירות את הטלפון הסלולרי שלו כדי מצלם את הבנות. הוא מתעסק בטלפון, בוחן את התמונות הרבות שצילם. אסי משפיל את מבטו ופתאום משדר אי נוחות וחוסר ביטחון. הוא מובך מאוד מהסיטואציה.

אסי (באי נוחות)

נעוף מפה?

שוקרון מרים את הקול.

שוקרון

מה נעוף מפה?

שוקרון צוחק.

שוקרון

עכשיו? **השתגעת?** ההופעה התחילה, ויש לנו כרטיסים לגולדן רינג.

שוקרון מוחא כפיים וצוחק, אסי מסתכל עליו בסלידה.

שוקרון (מתגרה)

מי,מי אתה חושב יותר כוסית?

אסי מנסה לקחת את המאוורר לבד ומתחמק מהשיחה המעיקה עם שוקרון.

אסי (מתחמק)

אממ, לא יודע... שתיהן אחלה

שוקרון

כן כן, אבל מי יותר כוסית? זאתי נועה סנובית רצח. בונקרית. בתולה בטח

אסי נד בראשו, כמו לא מאמין שהוא מנהל את השיחה הזו.

אסי

אולי, לא יודע, אחי, בוא נזוז

שוקרון (עוקצני)

מה אתה כזה מעפן?

אסי נהיה רציני, הוא עוזב את המאוורר ופונה לשוקרון בנימה קשוחה.

אסי

שמע... יכולים לתפוס אותנו, זה לא מתאים

שוקרון בהלם מהתשובה של אסי. קולו הופך תוקפני.

שוקרון

מה לתפוס אותנו? למה מה עשינו?

שוקרון מתגונן.

שוקרון

לא עשינו כלום! הן עשו!

שוקרון חושב לרגע, מסתכל על אסי ורעיון צץ במוחו פתאום.

שוקרון

אתה יודע מה אחי.

שוקרון שם יד על כתפו של אסי, לאסי קצת מוזרה הקרבה בין שניהם, כאילו זו הפעם ראשונה שזה קורה.

שוקרון

בוא נדווח.

אסי מבולבל, הוא מופתע.

אסי

מה?

שוקרון מדבר בשקט בטון המנסה לשכנע את אסי.

שוקרון

אחי, בוא נדווח עליהן. זו החובה שלנו נכון?

אסי (מבולבל)

אממ, נניח...

שוקרון (בקשיחות)

בתור מפקדים.

אסי

כן, זה...

שוקרון

נדווח עליהן. רצית שיתייחסו אליך יותר בכבוד, לא? אתה יודע איזו מילה תהיה לך? מילה של קצין.

אסי עדיין קצת בהלם.

אסי

לא יודע אחי, בוא פשוט נחזור לפלוגה

שוקרון (מתעצבן)

אתה פחדן

אסי (מבולבל)

אני לא פחדן, פשוט... שמע...

אסי חושב לרגע ומחליט לשתף את שוקרון

אסי

נועם, היא...

שוקרון (עוקצני)

אין ידעתי. ידעתי שאתה בקטע של הבונקרית

אסי מתעצבן מהטון של שוקרון. הוא מקשיח את קולו.

אסי

שוקרון אל דבר ככה

שוקרון (צוחק)

למה? היא חברה ש'ך? גם היא תהיה קצינה? קציצה!

אסי

חלאס, אני זז מפה. אתה עוזר לי עם המאוורר או מה?

שוקרון

זין על המאוורר. אני מתקשר לדווח

אסי (נואש)

אחי, זה ידפוק אותה

שוקרון (מגחך)

אתה יודע מה לא ידפוק אותה?

אסי נגעל מההתנהגות של שוקרון.

שוקרון (נקרע מצחוק)

אתה!

שוקרון נקרע מצחוק מזויף, הוא מתעסק בטלפון הסלולרי שלו, זה שצילם באמצעותו לפני כמה רגעים. הוא מחייג ושם את הטלפון לצד האוזן. אסי נבהל וחוטף לשוקרון את הטלפון מהיד ומנתק מהר את השיחה שאסי ניסה לבצע.

שוקרון (בעצבים)

מה נראה לך שאתה עושה?!

אסי

חלאס, אין לי כח לשטויות שלך שוב

שוקרון (צורח)

מה שטויות מה? אני נכנס בהן. איתך או בלעדיך. המדריכות האלה... חושבות שהבסיס שלהן.

אסי לא עונה, הוא נועל את לסתותיו בכח.

שוקרון

יש לנו הזדמנות להראות להן מי הבוס פה, להרוויח מזה. אנחנו נהיה אגדה בבסיס. אגדה.

אסי לא משוכנע.

אסי

מה קשור אגדה? זה הלשנה

שוקרון (ברצינות)

לא הלשנה, דיווח!

אסי שותק, חושב. שוקרון ממשיך להתסיס את אסי.

שוקרון (עוקצני)

ואתה רוצה את נועם הזאתי, אה? לספר לך איך היא עשתה לי ביצים כחולות אחרי הפויקה? או לא לספר?

אסי מעוות את פניו בגועל ומנסה שלא לשתף פעולה עם השיח.

אסי

על מה אתה מדב-

שוקרון קוטע את אסי ולא נותן לו לסיים לדבר.

שוקרון (צורח)

די חלאס נחנקנו. תהיה גבר, **פעם אחת!**

אסי שקוע בתוך בלבול עם עצמו עד שהמשפט האחרון מעורר בו טריגר. הוא מתקרב לשוקרון ודוחף אותו. שוקרון נבהל מהדחיפה אבל מתרגש מההזדמנות ללכת מכות. הוא מחייך מבסוט, ומתגרה באסי.

שוקרון

אין לך אומץ. מאה שקל שאין לך אומץ

אסי מתחמם מאוד. החום במשרד מוסיף לכל הכעס והוא מאגרף את ידיו כמו מתכונן לקרב. שוקרון חג סביב אסי כמו תרנגול. הוא מסתכל על הארון מלא העיטורים, הוא נגעל מעצמו משחרר את אגרופיו ויוצא מהמשרד. שוקרון פותח את הדלת וצורח על אסי שמזמן כבר התרחק.

שוקרון (צורח)

יכולתי להרוויח עכשיו מאה שקל על פארש.

4. חוץ. גג בניין בבסיס שיזפון - יום

השמש קופחת. נועם ומאיה, מרכיבות משקפי שמש ולובשות בגדי ים. הן שכובות על מגבות לבנות, משתזפות בשמש. השקט ממלא את החלל עד שצרחה מפרה אותו בגסות.

שוקרון (O.s)

בן במגורים!

נועם מתרוממת מהמגבת אחוזת בהלה. היא מסירה את משקפי השמש, פוערת את עיניה ואוחזת בידה של מאיה, שעדיין שוכבת לידה בלי לשים לב למתרחש.

נועם (בשקט)

שמעת את זה?

מאיה עדיין שוכבת, היא מסתובבת לכיוונה של נועם ומסירה את האוזניות שלה באיטיות מרגיזה.

מאיה (באדישות)

את מה?

שוקרון מגיע לגג ונעמד מול הבנות, מטיל עליהן צל כבד. הוא מדבר בגסות ובקול רם.

שוקרון

מילים אחרונות, בנות?

מאיה סוף סוף מתחברת לסיטואציה, השתיים נבהלות ומתכסות בסרבלים שהיו מונוחות לצדן.

נועם (בבהלה)

מה אתה עושה פה?

שוקרון (בבטחון)

רודף צדק אנוכי. באתי לדווח.

מאיה (בתסכול, לנועם)

אמרתי לך שהיינו צריכות לנסוע לאילת וזהו.

שוקרון (צוחק)

איזה אילת? הנוף היחידי שתראו בשנה הקרובה זה את אזור שטיפת הכלים במטבח. אילת היא אומרת לי...

נועם נועצת מבט מוזר של "מה לעזאזל?" במאיה, ופונה בחזרה לשוקרון.

נועם (בחשדנות)

למי דיווחת?

מאיה (באדישות)

תירגעי הוא בטח סתם מחרטט. את לא מכירה אותו?

נועם (בסלידה מהולה בכעס)

מכירה, מכירה... שוקרון, מה אתה רוצה?

שיחת טלפון נכנסת מפריעה לשיחה בין השלושה. שוקרון מסמן לבנות "רגע" עם היד, עונה לשיחה, עדיין מבסוט מעצמו אבל הרבה פחות. ניכר שהבנות מערערות אותו.

שוקרון (בטלפון)

כן, כן. אני פה על הגג. עם המדריכות.

שוקרון מסמן למדריכות שהוא מיד מתפנה לדבר איתן בתנועה של "רגע" עם כף היד שלו וממשיך לדבר עם הצד השני של שיחת הטלפון.

נועם (ברצינות)

די מספיק עם זה, אתה לא מצחיק.

שוקרון מתעלם ממנה ומתרחק קצת בשביל לשוחח בטלפון אבל עדיין מדבר בקול רם.

שוקרון (בטלפון)

כן אני שומע, אסי לא אמר לך? תפסנו את המדריכות משתזפות על הגג של המגורים שלהן.

הסמח"ט (בטלפון, O.S)

ואיך בדיוק תפסתן אותן?

שוקרון

ראינו אותן, מהמשרד.

שוקרון מבין שמשהו לא בסדר, הוא מגרד בראשו המזיע ומסתבך קצת עם הסיפור. הוא נלחץ.

שוקרון

כי אהה, הלכנו למשרדים לקחת אהה, מערכי פיקוד, שלחו אותנו. כן שלחו אותנו להביא מערכי פיקוד. ככה ראינו אותן משתזפות. את המדריכות.

שוקרון מביט במדריכות המבוהלות, הפרצוף שלו הופך מבוהל גם כן.

סמח"ט (בתקיפות, o.s בטלפון)

שוקרון, תעשה טובה ותעלה על א' וגלח"צ. אתם עולים משפט ב-16:00.

שוקרון מחזיק את הטלפון לצד האוזן שלו, המום. הוא לא מגיב. הוא מסיים את השיחה.

נועם (לחוצה)

עם מי דיברת?

שוקרון (מגמגם)

עם הסמח"ט...

נועם (בלחץ)

אתה משקר!

שוקרון מנענע בראשו בתנועה של "לא".

נועם

ו? נו???

שוקרון לא עונה לה ואסי מגיע לגג, מתנשף. המבטים של אסי ושל נועם מתלכדים, נועם מבולבלת ומאוכזבת לראות את אסי בסיטואציה הזו. נועם מסתכלת על אסי ותוך כדי מתחילה להתלבש, מאיה מיד בעקבותיה. הן אוספות את החפצים שלהן.

נועם (בעצבים, למאיה)

בואי נעוף מפה

שוקרון עדיין המום. הבנות מסתלקות מהגג ושוקרון מסתובב לאסי.

שוקרון (מבולבל ועצבני)

גבר, מה אמרת לו?

שוקרון מביט לכיוונו של אסי שלבוש עדיין בסט מדי ב' אבל הנעליים שלו מצוחצחות, כמרמזות על שהתחיל להתכונן למשפט. שוקרון בוחן את אסי, ואת נעליו המלאות בפודרה.

אסי

די, שחרר. זה נגמר.

שוקרון (מגחך)

יופי, כל הכבוד מלשן מניאק. אני מבין למה תפורה עליך קצונה.

אסי שותק לכמה רגעים, מגחך לעצמו ולבסוף עונה לשוקרון.

אסי (בציניות)

לא מלשן, מדווח.

אסי זורק לעברו של שוקרון את משחת הנעליים והולך משם.